CELEX: 62019CB0399
Language: el
Date: 2020-04-29 00:00:00
Title: Υπόθεση C-399/19: Διάταξη του Δικαστηρίου (δέκατο τμήμα) της 29ης Απριλίου 2020 [αίτηση του Consiglio di Stato (Ιταλία) για την έκδοση προδικαστικής αποφάσεως] — Autorità per le Garanzie nelle Comunicazioni κατά BT Italia SpA κ.λπ. (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Δίκτυα και υπηρεσίες ηλεκτρονικών επικοινωνιών – Οδηγία 2002/20/ΕΚ – Άρθρο 12 – Διοικητικές επιβαρύνσεις που επιβάλλονται στις επιχειρήσεις οι οποίες παρέχουν υπηρεσία ή δίκτυο ηλεκτρονικών επικοινωνιών – Διοικητικές δαπάνες της εθνικής ρυθμιστικής αρχής δυνάμενες να καλυφθούν από επιβαρύνσεις – Ετήσια ανασκόπηση των διοικητικών δαπανών και του συνολικού ποσού των επιβαρύνσεων που συγκεντρώνονται)

31.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/18
            
         
      Διάταξη του Δικαστηρίου (δέκατο τμήμα) της 29ης Απριλίου 2020 [αίτηση του Consiglio di Stato (Ιταλία) για την έκδοση προδικαστικής αποφάσεως] — Autorità per le Garanzie nelle Comunicazioni κατά BT Italia SpA κ.λπ.
      (Υπόθεση C-399/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Δίκτυα και υπηρεσίες ηλεκτρονικών επικοινωνιών - Οδηγία 2002/20/ΕΚ - Άρθρο 12 - Διοικητικές επιβαρύνσεις που επιβάλλονται στις επιχειρήσεις οι οποίες παρέχουν υπηρεσία ή δίκτυο ηλεκτρονικών επικοινωνιών - Διοικητικές δαπάνες της εθνικής ρυθμιστικής αρχής δυνάμενες να καλυφθούν από επιβαρύνσεις - Ετήσια ανασκόπηση των διοικητικών δαπανών και του συνολικού ποσού των επιβαρύνσεων που συγκεντρώνονται)
      (2020/C 287/26)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      Autorità per le Garanzie nelle Comunicazioni
      
         κατά
      
      BT Italia SpA, Basictel SpA, BT Enia Telecomunicazioni SpA, Telecom Italia SpA, Postepay SpA, anciennement PosteMobile SpA, Vodafone Italia SpA
      
         παρισταμένων των: Telecom Italia SpA, Fastweb SpA, Wind Tre SpA, Sky Italia SpA, Vodafone Omnitel BV, Vodafone Italia SpA
      
         Διατακτικό
      
      
                  1)
               
               
                  Το άρθρο 12, παράγραφος 1, στοιχείο αʹ, της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), όπως τροποποιήθηκε με την οδηγία 2009/140/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, έχει την έννοια ότι οι δαπάνες οι οποίες δύνανται να καλυφθούν από επιβάρυνση επιβαλλόμενη δυνάμει της διάταξης αυτής στις επιχειρήσεις οι οποίες παρέχουν υπηρεσία ή δίκτυο ηλεκτρονικών επικοινωνιών συνίστανται αποκλειστικά στις δαπάνες που αφορούν τις τρεις κατηγορίες δραστηριοτήτων της εθνικής ρυθμιστικής αρχής, οι οποίες μνημονεύονται στη συγκεκριμένη διάταξη, συμπεριλαμβανομένων των καθηκόντων που αφορούν τη ρύθμιση, την εποπτεία, την επίλυση των διαφορών και την επιβολή κυρώσεων, χωρίς να περιορίζονται στις δαπάνες που προκύπτουν από τη δραστηριότητα της εκ των προτέρων κανονιστικής ρυθμίσεως της αγοράς.
               
            
                  2)
               
               
                  Το άρθρο 12, παράγραφος 2, της οδηγίας 2002/20/ΕΚ, όπως τροποποιήθηκε με την οδηγία 2009/140/ΕΚ, έχει την έννοια ότι δεν αντιτίθεται σε ρύθμιση κράτους μέλους δυνάμει της οποίας, αφενός, η ετήσια ανασκόπηση που προβλέπεται στη διάταξη αυτή δημοσιεύεται μετά τη λήξη του οικονομικού έτους εντός του οποίου εισπράχθηκαν οι διοικητικές επιβαρύνσεις και, αφετέρου, οι κατάλληλες αναπροσαρμογές πραγματοποιούνται εντός οικονομικού έτους το οποίο δεν είναι το αμέσως επόμενο εκείνου εντός του οποίου εισπράχθηκαν οι εν λόγω επιβαρύνσεις.
               
            
         (1)  ΕΕ C 312 της 16.09.2019.